**ŠKOLNÉ**

**výška mesačného príspevku**

**na čiastočnú úhradu nákladov spojených so štúdiom v základnej umeleckej škole**

1. Na čiastočnú úhradu nákladov spojených so štúdiom v základnej umeleckej škole zriadenej obcou prispieva zákonný zástupca žiaka resp. dospelá osoba žiak mesačne sumou :

|  |  |  |  |  |
| --- | --- | --- | --- | --- |
| **Druh štúdia/odbor** | **mesačne** | **september- december** | **január - jún** | **ročný príspevok** |
| **Prípravné štúdium – ½**  **indiv. (HO)** | 4€ | 16€ | 24€ | 40€ |
| **Prípravné štúdium – ½**  **skup. (VO, LDO, OAMT)** | 3€ | 12€ | 18€ | 30€ |
| **Základné štúdium indiv.**  **(HO)** | 6€ | 24€ | 36€ | 60€ |
| **Základné štúdium skup.(VO, LDO, OAMT)** | 5€ | 20€ | 30€ | 50€ |
| **Štúdium pre dospelých (do 25 rokov -študenti SŠ,VŠ) – indiv. (HO)** | 7€ | 28€ | 42€ | 70€ |
| **Štúdium pre dospelých (do 25 rokov -študenti SŠ,VŠ) – skup.** | 6€ | 24€ | 36€ | 60€ |
| **Štúdium pre dospelých (do 25 rokov- s vlast. príjmom) – indiv.** | 8€ | 32€ | 48€ | 80€ |
| **Štúdium pre dospelých (do 25 rokov- s vlast. príjmom) – skup.** | 7€ | 28€ | 42€ | 70€ |
| **Štúdium pre dospelých (nad 25 rokov) – indiv.** | 30€ | 120€ | 180€ | 300€ |
| **Štúdium pre dospelých (nad 25 rokov) – skup.** | 25€ | 100€ | 150€ | 250€ |
| **Rozšírené štúdium**  **indiv. (HO)** | 7€ | 28€ | 42€ | 70€ |
| **Rozšírené štúdium**  **skup. (VO, LDO, OAMT)** | 6€ | 24€ | 36€ | 60€ |
| **Ďalší nástroj (obligát)** | 6€ | 24€ | 36€ | 60€ |

* **½:** prvý a druhý prípravný ročník

**2/ Spôsob a termín úhrady príspevkov**

a/ Všetky informácie o úhrade poplatkov za štúdium a platbách podáva zákonnému zástupcovi triedny učiteľ. Zákonný zástupca je povinný uhradiť platbu do určeného termínu:

1. **platba : za mesiace september – december.....najneskôr do 31.10.**
2. **platba: za mesiace január – jún.......................najneskôr do 28.02.**

b/ Platba pre úhradu školného prebieha týmito spôsobmi:

* bezhotovostne – elektronickým bankovníctvom (internet banking) na účet školy
* bezhotovostne - šekom na účet školy
* v prípade bezhotovostných platieb a platieb poštovými peňažnými poukazmi (šekmi) je potrebné uvádzať variabilný symbol (poskytnutý triednym učiteľom) a v správe pre prijímateľa napísať meno žiaka a odbor, ktorý navštevuje našu ZUŠ.
* v prípade platieb za mimoškolskú činnosť bez vzdelávacieho poukazu, je potrebné napísať variabilný symbol (číslo pridelené triednemu učiteľovi) a do správy pre prijímateľa uvádzať mimoškolská činnosť
* v odôvodnených prípadoch v hotovosti priamo do pokladne školy (ekonómke) do 20. dňa v príslušnom kalendárnom mesiaci
* do žiackej knižky zákonný zástupca podpíše, akým spôsobom (či internetbankingom alebo poštovým poukazom) bude uhrádzať platby
* v prípade neúčasti žiaka na vyučovaní, čím žiak sústavne porušuje školský poriadok, sa školné nevracia.
* ak sa žiak nezúčastní vyučovania zo zdravotných dôvodov 1 mesiac a viac, túto skutočnosť oznámi zákonný zástupca triednemu učiteľovi a doručí doklad o zdravotných dôvodoch neúčasti na vyučovaní. Triedny učiteľ to oznámi a odovzdá doklad na riaditeľstve školy, ktoré rozhodne o vrátení poplatku, alebo zjedná inú nápravu.
* ak žiak počas roka predčasne ukončí štúdium, triedny učiteľ bezodkladne danú skutočnosť nahlási zástupkyni školy. Platba uhradená za dlhšie obdobie sa vráti len z vážneho dôvodu (zdravotný dôvod alebo presťahovanie), **z iných dôvodov sa platba nevracia!**
* študenti do 25 rokov a nad 25 rokov bez vlastného príjmu (študenti VŠ) prinesú doklad o štúdiu za každý školský rok, ktorí odovzdajú riaditeľke školy.

**3/ Zúčtovanie platieb a vymedzenie zodpovednosti**

* Uhradené platby eviduje ekonómka (účtovné transakcie) a zástupkyňa školy, ktorá ich zapisuje k jednotlivým žiakom do informačného systému.
* Financie za úhradu nákladov na štúdium v ZUŠ sú prijímané na príjmový účet školy a zasielané zriaďovateľovi, ktorí ich spätne poukazuje na výdavkový účet školy. Následne sú z týchto financií hradené potrebné výdavky.
* Súčasne sú úhrady platieb školného kontrolované aj triednym učiteľom (v spolupráci s ekonómkou a zástupkyňou) , ktorí evidujú úhrady a dátumy vo výkaze o školnom. Pokiaľ nie je platba uhradená do daného termínu, informujú zákonného zástupcu písomne do žiackej knižky o neuhradení školného a určia nový termín úhrady. Pokiaľ rodič neuhradí platbu ani po výzve triedneho učiteľa, bezodkladne to oznámi riaditeľke školy. Riaditeľka školy pošle zákonnému zástupcovi vyzývací list (upomienka) o neuhradení, s podmienkou vylúčenia žiaka zo ZUŠ.
* Ak ani po tejto výzve nebude platba uhradená, žiak bude vylúčený riaditeľkou školy a poplatok za odučené hodiny bude vymáhaný súdnou cestou.
* Zákonný zástupca žiaka je pri prihlásení dieťaťa informovaný o spoplatnenom štúdiu v ZUŠ, preto je povinný rešpektovať Školský poriadok ZUŠ v Gelnici, s čím súvisia aj platby školného.
* **Rozhodnutie o prijatí novoprijatého žiaka** získa zákonný zástupca žiaka až po predložení dokladu o úhrade školného.

**4/ Výnimky z platenia plnej výšky príspevkov**

Zriaďovateľ môže rozhodnúť o znížení alebo odpustení príspevku, ak plnoletý žiak alebo zákonný zástupca žiaka písomne požiada o zníženie príspevku a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi (Zák. č. 599/2003 Z.z. o pomoci v hmotnej núdzi).

Žiadosti sa predkladajú na riaditeľstve ZUŠ. Súčasťou schválenia je vyjadrenie riaditeľa školy.

**5/ Úhrada príspevkov po zbere údajov**

Žiaci, ktorí sa prihlásia na štúdium do ZUŠ po zbere údajov o počtoch žiakov do štatistických výkazov (t. j. po termíne 15. 09. v príslušnom školskom roku), hradia poplatky nasledovne:

**Individuálne vyučovanie (HO) – 20 €/mesiac**

**Skupinové vyučovanie (OAMT, VO, LDO) – 15 €/mesiac**

**6/ Úhrada príspevkov od žiakov, ktorí poskytli súhlas inej ZUŠ**

Žiaci, ktorí navštevujú ZUŠ v zriaďovateľskej pôsobnosti inej obce resp. mesta (t. j. poskytli súhlas na započítanie údajov do zberu inej ZUŠ) a majú záujem aj o štúdium v ZUŠ v Gelnici, hradia poplatky nasledovne:

**Individuálne vyučovanie (HO) – 20 €/mesiac**

**Skupinové vyučovanie (OAMT, VO, LDO) – 15 €/mesiac**

**7/ Úhrada príspevkov na Mimoškolskú činnosť:**

* **dieťa: 3,00 € / mesiac, v prípade odovzdania vzdelávacieho poukazu 0 €**
* **dospelý: 5,00 €/mesiac**

**8/ Vnútorný predpis nadobúda platnosť od 2. 9. 2019.**

**9/Bližšie informácie o podmienkach a povinnostiach týkajúce sa školného**, sú uvedené vo Vnútornom predpise o školnom ZUŠ v Gelnici, ktoré je zverejnený na stránke školy [www.zusgelnica.sk](http://www.zusgelnica.sk), na hlavnej nástenke v budove školy, prípadne k nahliadnutiu u triednych učiteľov.